ช่วงปรับเปลี่ยน สร้างเสริมนิสัยการนอน นอนโป๊ให้ได้ประโยชน์สูงสุด
ปกติใส่ชุดนอนจัดเต็มทุกคืนใช่ไหม? ถึงคุณจะใส่แค่เสื้อยืดตัวเดียวเวลานอน ก็อยากให้ลองเปลี่ยนไปนอนโป๊สัก 1 - 2 คืนดู แต่ถ้าเปลี่ยนจากคนเคยใส่เสื้อผ้าครบ 2 ท่อนไปนอนโป๊เลย ก็อาจจะพาลทำเอานอนไม่หลับได้ ให้เริ่มจากถอดจนเหลือแค่ชุดชั้นในก่อน (โนบราได้ยิ่งดี) ว่าลมมันเย็นเกินไปหรือเปล่า   ใส่ชุดชั้นในนอนก็ดีพอๆ กับนอนโป๊ เพราะอากาศถ่ายเท ไม่อับชื้น ผิวเลยเนียนสวยกว่าเดิม แต่ถ้ายังใส่ชุดชั้นใน เวลาร่างกายจะระบายความร้อน ก็ยังติดผ้าส่วนนั้นอยู่ ส่วนนั้นเลยอากาศไม่ถ่ายเทเท่า เพราะงั้นก็สู้นอนโป๊แบบจัดเต็มไม่ได้เลย ที่ว่านอนโป๊แล้วดี ก็เพราะปราศจากเสื้อผ้าคับๆ ผิวได้หายใจเต็มที่ 7 - 8 ชั่วโมง ถ้าจะนอนโป๊แล้วห่มผ้า ให้เลือกเส้นใยธรรมชาติ โดยเฉพาะผ้าคอตตอน อากาศจะได้ถ่ายเทสะดวกไปถึงใต้ผ้าห่ม   ถ้าเป็นโพลีเอสเตอร์หรือใยสังเคราะห์อื่นๆ ผิวจะหายใจไม่ได้สะดวกเท่า เพราะห่มแล้วอบ อากาศไม่ถ่ายเท แบบนี้นอนโป๊ก็เหมือนไม่โป๊ ถ้าอยากนอนหลับให้สบาย ดีต่อสุขภาพที่สุด ให้เลือกผ้าปูที่นอนที่ใช้เส้นใยธรรมชาติ ผิวจะได้ไม่สัมผัสกับสารเคมี หลายคนบ่นว่าแอร์เย็นจนนอนโป๊ไม่ไหว ก็แก้ได้โดยหรี่แอร์ลงหน่อย หรือเลือกเครื่องนอนให้เหมาะสม ถ้ามีผ้ารองผ้าห่มไส้ขนเป็ด ร่างกายก็จะปรับตามสภาพอากาศจนอุ่นสบายแบบไม่ใส่ชุดนอนก็ยังไหว ส่วนใครไม่นอนห้องแอร์ ก็ใช้แค่ผ้าปูที่นอนกับผ้าห่มผ้าคอตตอนผืนบาง แค่นี้ก็หลับสบายตลอดคืน   ถ้าเตรียมผ้าห่มแบบควิลท์ (ผ้าต่อ) หรือผ้าห่มผ้าคอตตอนบางๆ ไว้ในห้องนอนเป็นเซ็ตๆ ได้จะดีมาก จะได้ปรับลดตามสภาพอากาศตามสะดวก ใช้แค่ top sheet หรือผ้าหุ้มที่นอนตลอดปีก็สะดวกดี ถึงร้อนจนเตะผ้าห่มทิ้ง ก็ยังมีผ้าบางๆ อีกชั้นให้ห่มคลุม จะยิ่งนอนโป๊ได้ดีมีประสิทธิภาพ ถ้าอาบน้ำก่อนนอน ตัวจะได้สะอาดสดชื่น แถมผ้าปูและผ้าห่มก็สะอาด ใช้ได้นานกว่า ให้อาบน้ำอุ่นก่อนนอน รับรองจะทำให้เคลิ้ม หัวถึงหมอนก็หลับยาวถึงเช้า เช้ามาจะได้คว้ามาสวมปกปิดร่างกายได้ทันที ไม่ต้องเดินหนาวหรือเดินโป๊ไปห้องน้ำ ที่สำคัญ เผื่อเกิดเหตุฉุกเฉิน ตอนออกจากห้องหรือออกจากบ้านก็จะได้มีเสื้อผ้าติดตัว นอนหลับได้อุ่นใจกว่า อย่างถ้าในบ้านอยู่กันหลายคน ก็ต้องมีห้องหับมิดชิด เดี๋ยวโป๊เปลือย (ไม่ว่าจะคนเดียวหรือกับคนรู้ใจ) แล้วคนในบ้านเกิดมาบังเอิญเห็นเข้าจะไม่งาม โดยเฉพาะลูกเด็กเล็กแดง ต้องพาเข้านอนให้เรียบร้อย ถึงค่อยทำธุระส่วนตัวแล้วเปลื้องผ้า ถ้าเด็กหรือคนชราในบ้านมาจ๊ะเอ๋เข้า เดี๋ยวจะเรื่องใหญ่   ถ้ากังวลเป็นพิเศษ ก็รอจนทุกคนเข้านอนแล้วค่อยเริ่มปฏิบัติการโป๊ อาจจะไปแปรงฟันแล้วปิดไฟก่อนตอนยังใส่เสื้อผ้าก็ได้ อย่าลืมเตรียมชุดคลุมอาบน้ำไว้ข้างเตียงเสมอ อะไรก็เกิดขึ้นได้ จะทั้งล็อคลูกบิดและลงกลอนเพิ่มด้วยก็ได้ถ้ากลัวใครเปิดมาเจอเป็นพิเศษ โดยเฉพาะบ้านใครที่มีเด็กหรือคนชรา จะได้นอนโป๊อย่างสบายใจ แต่ถ้าล็อคไม่ได้เพราะลูกเล็กต้องคอยดูแล ก็เปลี่ยนมายัดผ้าหนาๆ ที่ขอบประตู หรือใช้เก้าอี้ดันไว้ อย่างน้อยก็ช่วยซื้อเวลาได้ก่อนลูกจะเข้ามาหา จะได้ตื่นเช้าแต่งตัวเรียบร้อยก่อนคนในบ้านตื่นมาทักทาย โดยเฉพาะลูกๆ แต่ถ้าอยากนอนต่อให้เต็มอิ่ม แต่รู้ตัวว่าตื่นสายกว่าคนในบ้าน ก็ให้หาชุดคลุมหรือเสื้อนอนหลวมๆ ใส่แก้ขัด แล้วค่อยนอนต่อ ถ้าลูกโตพอ ให้คุยกับลูกว่าห้องนอนคือพื้นที่ส่วนตัวของแต่ละคน โดยเฉพาะตอนกลางคืน เพราะฉะนั้นต้องเคาะและรอให้พ่อแม่อนุญาตก่อน ถึงจะเข้ามาได้ คุณจะได้มีเวลาใส่ชุดคลุมให้มิดชิดก่อน   ถ้าลูกบังเอิญเห็นไหล่ของคุณโผล่มาจากใต้ผ้าห่มบ้าง ก็ไม่เป็นไร สอนลูกให้รู้ว่าเป็นเรื่องปกติที่จะนอนโดยไม่สวมเสื้อผ้า ไม่ใช่เรื่องผิดที่คุณจะต้องอาย อธิบายให้ลูกฟังว่าคุณและภรรยา/สามีไม่ใส่เสื้อผ้านอน เพราะงั้นลูกต้องรู้จักรอให้พ่อแม่แต่งตัวให้เรียบร้อยก่อน จะได้ไม่อึดอัดกันทั้ง 2 ฝ่าย ถ้าได้นอนเนื้อแนบเนื้อกัน ร่างกายจะหลั่ง oxytocin หรือก็คือฮอร์โมนที่ทำให้คุณรู้สึกดี คลายเครียด หายซึมเศร้า แถมลดความดันได้ด้วย ถ้านอนโป๊คนเดียวมันเหงาไป ก็ชวนคนใกล้ตัวมานอนโป๊ด้วยกันดีกว่า จะได้ผิวสวยหน้าใสกันทั้งคู่   ของแถมก็คือพอได้นอนเนื้อแนบเนื้อ "อะไรๆ" ก็จะตามมาได้ไม่ยาก (แถมบ่อย) แบบนี้เท่ากับเป็นกิจกรรมกระชับความสัมพันธ์อันดี  ถ้ากลัวหนาว ให้เตรียมผ้าห่มสำรองไว้ 1 - 2 ผืนที่ข้างเตียง เผื่อคุณหรือคนรู้ใจอยากห่มผ้าหนาขึ้นอีกหน่อย ก็คว้ามาได้เลย เพราะโดยธรรมชาติ คนเราจะหลับสนิทกว่าถ้าได้นอนเย็นๆ ถ้าร่างกายร้อนจัดโดยเฉพาะจากเสื้อผ้าแนบเนื้อ จะหลับไม่สนิท ร่างกายเลยไม่มีโอกาสได้ซ่อมแซมตัวเองให้สุขภาพดี ไม่ว่าจะสภาพอากาศแบบไหน ก็พยายามนอนเย็นๆ เข้าไว้ ที่สำคัญคืออย่าใส่เสื้อผ้า ร่างกายจะได้ระบายความร้อนได้สะดวก แต่ถ้าตอนกลางดึกรู้สึกหนาว ก็ห่มผ้าเพิ่มได้ ยังไงก็ดีกว่าห่อตัวซะมิดชิดในชุดนอนพอดีตัว   ถ้านอนในอากาศเย็น ร่างกายจะหลั่งเมลาโทนิน (melatonin) และ growth hormone ถ้านอนหลับไม่สนิทเพราะอากาศร้อนเกินไป ร่างกายก็จะหลั่งฮอร์โมนนี้ได้น้อยลง ทำให้ซ่อมแซมเซลล์ที่สึกหรอได้ไม่ดี ถ้านอนหลับสนิทขึ้น ก็จะลดการหลั่งคอร์ติซอล หรือฮอร์โมนที่ร่างกายหลั่งตอนเครียด อันเป็นสาเหตุทำให้น้ำหนักตัวเพิ่ม ไม่รวมปัญหาสุขภาพต่างๆ ถ้าร่างกายได้พักผ่อนเต็มที่ ก็จะลดฮอร์โมนนี้ไม่ให้เยอะเกินพิกัดจนเป็นอันตราย ไหนๆ ก็ได้ประโยชน์จากการนอนโป๊ในห้องเย็นๆ แล้ว จะดียิ่งขึ้นไปอีก ถ้าคุณถอด nightlight หรือไฟกลางคืนดวงเล็กๆ ออก รวมถึงปิดอุปกรณ์อิเล็กทรอนิกส์ทั้งหลาย สุดท้ายคือปิดไฟให้ได้นอนหลับสบายในห้องมืดสนิท บอกเลยว่านอนในห้องที่ไม่มีกระทั่งแสงสลัวนั้น ทำให้สมองได้พักผ่อนเต็มที่ ร่างกายได้ประโยชน์เต็มร้อยแน่นอน   อย่าแป๊บๆ ก็หยิบมือถือหรือแล็ปท็อปมาใช้ ทั้งๆ ที่เดี๋ยวจะนอนอยู่แล้ว เพราะแสงไฟจากหน้าจอของอุปกรณ์เหล่านี้ จะทำให้คุณหลับไม่สนิทหรือนอนไม่ค่อยหลับได้ ถ้าห้องไม่มืดสนิทเพราะไฟถนนส่องลอดเข้ามา ให้ลงทุนติดตั้งผ้าม่าน blackout กันแสง เท่านี้ก็หลับสบายแล้ว อากาศเย็นสบายที่สัมผัสตัวคุณ จะช่วยให้เลือดลมไหลเวียนดี แถมยังสร้างสภาพแวดล้อมที่พอเหมาะพอเจาะสำหรับ "น้องชาย" หรือ "น้องสาว" ของคุณ ให้แข็งแรงสุขภาพดี โดยเฉพาะ "น้องชาย" เพราะยิ่งอากาศเย็นสบาย จะยิ่งใช้งานได้เต็มประสิทธิภาพ สเปิร์มแข็งแรงอย่าบอกใคร ส่วนสาวๆ ถ้าอากาศเย็นถ่ายเทดี ก็จะช่วยให้ไม่เกิดเชื้อราที่ "น้องสาว" ของคุณ
เริ่มจากใส่แค่ชุดชั้นใน. นอนโป๊แต่ห่มผ้าที่ระบายอากาศได้ดี. เปลี่ยนผ้าปูที่นอนกับผ้าห่มตามสภาพอากาศ. อาบน้ำก่อนเข้านอน. เตรียมชุดคลุมอาบน้ำไว้ข้างเตียง. จัดการธุระปะปังให้เสร็จก่อนเข้านอน. ล็อคประตูให้อุ่นใจ. ตั้งนาฬิกาปลุกไว้เช้าตรู่. สอนลูกให้เคารพความเป็นส่วนตัว. ถามคนรู้ใจ ว่าอยากนอนโป๊ด้วยกันหรือเปล่า. พยายามคงอุณหภูมิห้องไว้ที่ 21°C (70°F) หรือต่ำกว่า. นอนในห้องที่มืดสนิท. ตัวต้องโดนอากาศ.
https://www.wikihow.com/Sleep-Naked https://www.wikihow.com/Sleep-Naked https://www.wikihow.com/Sleep-Naked
Making the Transition Creating a Comfortable Routine Maximizing the Benefits